Mansor Othman

Dato' Dr. Mansor Othman merupakan bekas ahli politik PKR dari Pulau Pinang, Malaysia yang kini menyandang jawatan sebagai Timbalan Menteri Alam Sekitar dan Air (KASA) bermula 30 Ogos 2021. Pada sebelum ini beliau pernah menjawat jawatan sebagai Timbalan Menteri Pengajian Tinggi pada 10 Mac 2020. Beliau juga bekas pemegang jawatan Timbalan Ketua Menteri I Pulau Pinang pada 3 Jun 2009 selepas memenangi pilihan raya kecil Penanti, hingga pilihan raya umum ke-13 (Mei 2013). Di peringkat akar umbi beliau pernah menjadi ahli Majlis Pimpinan Tertinggi PKR dan Timbalan Pengerusi Perhubungan PKR Pulau Pinang.

Latar belakang

Keluarga
Beliau berkahwin dengan Datin Aishah binti Zainul dan dikurniakan dengan tiga orang anak lelaki.

Pendidikan

Beliau mempunyai kelayakan akademik yang lengkap, dengan ijazah sarjana dari Universiti Sains Malaysia dan Universiti Yale Amerika Syarikat yang diiktiraf sebagai antara Universiti terbaik di dunia. Beliau kembali ke tanah air untuk bertugas dengan USM. Antara jawatan yang dipegang ialah Pengarah Pusat Penyelidikan Dasar, selainmenjadi pensyarah dan penyelidik serta pengerusi Unit Kutipan dan Kawalan Data USM.

Pekerjaan

Beliau menjadi AJK Pemadam Pulau Pinang dari tahun 1994-1996, AJK Pendidikan Masyarakat, Jabatan Pendidikan Negeri (1993 - 1998), AJK Majlis Pembangunan Usahawan Pulau Pinang(1994-1998) dan Setiausaha Konvensyen Pembangunan Bumiputera Pulau Pinang(1994 & 1996). Mansor juga pernah menjadi Penyelaras Program Pembangunan dan Kepimpinan Belia Pulau Pinang dan AJK Konvensyen Bumiputera Pulau Pinang. Selain itu, beliau juga dilantiksebagai AJK Majlis Pembentukan Program Khidmat Sosial Nasional Kementerian Belia dan Sukan pada tahun 1996.

 

Selama 16 tahun, mulai 1980, Mansor turut menjadi pensyarah mengenai politik Malaysia di Intan, Biro Tatanegara di samping mengendalikan kursus-kursus motivasi dan kepimpinan untuk pelbagai badan kerajaan. Sebagai penyelidik dan pensyarah, Mansor turut membantu agensi awam dalam kajian dan penyelidikan yang membabitkan program memperkasakan ekonomi golongan miskin.

Beliau bertindak sebagai ketua pasukan kajian untuk membangunkan projek TEKUN yang bertujuan meningkatkan keupayaan keusahawanan dan membentuk jaringan antara peniaga kecil menerusi pinjaman mikrokredit. Mansor juga terbabit dalam kajian keberkesanan program pembiayaan Amanah Ikhtiar Malaysia, AIM serta membantu kerajaan Pulau Pinang untuk menambahbaik sistem pengurusan tanah di negeri itu.

Politik
Dr Mansor pernah menjadi Setiausaha Politik Datuk Seri Anwar Ibrahim ketika Anwar menjadi Timbalan Perdana Menteri Malaysia. Beliau pernah bertanding di Seberang Jaya (2004) dan Pulau Betong  pada pilihanraya umum 2008 tetapi tewas.

Atas kapasiti itu, Anwar Ibrahim memilih beliau menjadi calon terbaik untuk Pilihan raya kecil Penanti 2009. Akhirnya beliau menang dengan majoriti besar dengan majoriti 5,558 undi.

Keputusan pilihan raya

Anugerah 
  :
  Darjah Yang Mulia Pangkuan Negeri (DMPN) - Dato' (2010)

Rujukan

ADUN Pulau Pinang
Timbalan Ketua Menteri Pulau Pinang
Bekas anggota Parti Keadilan Rakyat
Anggota Parti Pribumi Bersatu Malaysia
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Timbalan Menteri Kabinet Muhyiddin Yassin pertama
Penyokong Kerajaan Muhyiddin Yassin
Kekal menyokong Kerajaan Muhyiddin Yassin pertama
Ahli politik Malaysia berketurunan Melayu